钦定古今图书集成/明伦汇编/交谊典/第057卷 > 《幽谷晚饮》前人
## 钦定古今图书集成/明伦汇编/交谊典/第057卷 > 《幽谷晚饮》前人

一径入蒙密，已闻流水声。行穿翠篠尽，忽见青山横。
山势抱幽谷，谷泉含石泓。旁生嘉树林，上有好鸟鸣。
鸟语谷中静，树凉泉影清。露蝉已嘒嘒，风溜时泠泠。
渴心不待饮，醉耳倾还醒。嘉我二三友，偶同丘壑情。
环流席高荫，置酒当峥嵘。是时新雨馀，日落山更明。
山色已可爱，泉声难久听。安得白玉琴，写以朱丝绳。